open-index/open-wikipedia-markdown huggingface dataset:
Miego paralyžius

**Miego paralyžius** – žmogaus kūno paralyžius, ištinkantis REM miego fazėje. Tai natūrali kiekvieno žmogaus kūno funkcija, kurios tikslas – neleisti žmogui fiziškai judėti sapnavimo metu. Žmogui sapnuojant, smegenys į raumenis siunčia nervinius impulsus, todėl siekiant, kad raumenys nejudėtų, šie impulsai blokuojami. Miego paralyžius dažniausiai baigiasi žmogui prabudus, o kartais ir prabudus reikia palaukti kelias sekundes ar ilgiau, kad būtų galima pajudinti galūnes.

Žmonės, prabudę ir pirmą kartą patiriantys šį jausmą, dažnai ima šiam paralyžiui priešintis ir supanikuoja. Jei prabudus jaučiamas paralyžius, specialistai rekomenduoja jam nesipriešinti, nes tai tik dar labiau kelia baimę ir stiprina paralyžiaus jausmą. Rekomenduojama žmogui atsipalaiduoti, giliai kvėpuoti, ir, jei paralyžius nepraeina, po truputį išjudinti galūnes, pradedant nuo pirštų.

Miego paralyžiaus metu gali ištikti įvairios haliucinacijos, pasireiškiančios vaizdais, garsais arba jausmais. Šios haliucinacijos yra labai tikroviškos ir gali žmogų įbauginti. Būtent dėl šių haliucinacijų, kai kurių mokslininkų teigimu, žmonės tikina buvę pagrobti ateivių, matę vaiduoklius ir kitus reiškinius.

Miego paralyžiaus sąvoka susijusi su sąmoningu sapnavimu, nes praktikuodami WILD metodą, skirtą sukelti sąmoningus sapnus, žmonės sąmoningai patiria šį paralyžių.

## Šaltiniai
Kazlų Rūdos savivaldybės taryba 2000–2003 m.

**[[Kazlų Rūdos savivaldybės taryba]]** – Kazlų Rūdos savivaldybės atstovaujamoji institucija, išrinkta 2000 m. kovo 19 d.

### Rinkimuose dalyvavusios partijos

### Tarybos nariai

## Veikla
Meru išrinktas Valdas Kazlas.
Juodieji sraigtasparniai

**Juodieji sraigtasparniai** – sąmokslo teorijų dalis, ypač paplitusi JAV. Pasak jos, specialūs nežymėti juodi sraigtasparniai yra naudojami iliuminatų, vyrų juodais drabužiais ir (arba) Jungtinių Tautų, besiruošiančių perimti JAV, o vėliau ir viso pasaulio valdymą. Kartais nurodomi kiti tikslai, dažniausiai siejami su NSO. Kai kur juodieji sraigtasparniai siejami su gyvulių sumaitojimu, tariamai pastebimi šių įvykių vietose.

JAV kariuomenė ir kai kurios kitos JAV tarnybos iš tiesų turi specialios paskirties juodai ar tamsiai dažytų sraigtasparnių, naudojamų specialiosioms misijoms.

## Šaltiniai
Jonas Gediminas Jocius

**Jonas Gediminas Jocius** (1931 m. liepos 8 d. Trupinėliuose, Raseinių apskritis – 2010 m. sausio 14 d. Kaunas) – zootechnikas, žemės ūkio teoretikas, profesorius, Lietuvos ir Kauno rajono politinis bei visuomenės veikėjas.

## Biografija
1937–1941 m. mokėsi Raseinių Maironio pradžios mokykloje, 1942–1944 m. Raseinių gimnazijoje, 1945–1950 m. Kelmės vidurinėje mokykloje. 1951–1956 m. studijavo Lietuvos veterinarijos akademijoje. 1956 m. Panevėžio melioracijos technikos stoties vyr. zootechnikas, 1956–1960 m. Šiaulių agrozootechnikumo dėstytojas, dar ir 1959–1960 m. Šiaulių inkubacinės paukščių stoties direktorius.

1960–1963 m. mokėsi Maskvos Timiriazevo žemės ūkio akademijos aspirantūroje. 1962–1971 m. Maskvos K. Timiriazevo žemės ūkio akademijos asistentas, docentas. 1971–1993 m. Lietuvos žemės ūkio akademijos dėstytojas, 1971–1991 m. Zootechnijos katedros vedėjas, 1965 m. docentas, 1974 m. profesorius. 1973 m. žemės ūkio mokslų daktaras. Nuo 1992 m. Lietuvos žemės ūkio konsultavimo tarnybos neetatinis mokslinis konsultantas, Lietuvos žemės ir miškų ūkio visuomeninės ekspertų kolegijos narys, Pasaulio paukštininkystės asociacijos narys. 20 knygų ir vadovėlių autorius.

1992 m. Lietuvos valstiečių partijos, 1994 m. Lietuvos socialdemokratų partijos Kauno rajono skyriaus narys. 2000–2003 m. ir 2003–2007 m. Kauno rajono savivaldybės tarybos narys. 2005–2007 m. Kauno rajono savivaldybės mero Leonardo Gineikos patarėjas.

Žmona Tamara, vaikai Pranas, Gediminas.

## Bibliografija
* Paukštininkystė: vadovėlis (su M. Starčikovu), 1979 m., rusų k.
* Gyvulininkystė (su kitais), 1980 m.
* Paukštininkystė, 1986 m.

## Įvertinimas
* 1981 m. LTSR nusipelnęs dėstytojas

## Šaltiniai
Gėjų mafija

**Gėjų mafija** arba **Aksominė mafija** () – tariamai egzistuojanti įtakingų gėjų grupė, aktyviai veikianti homoseksualų labui prieš linkusius žmones.

## Termino kilmė

Sąvoka *aksominė mafija* pirmą kartą panaudota rašytojo Stephen Gaines XX a. aštuntajame dešimtmetyje, šiuo terminu jis apibūdino „įtakingų gėjų grupę, susirinkusią Studio 54“. Pasak jo, į šią „mafiją“ įeina tokios asmenybės, kaip Calvin Klein, Andy Warhol ir Jann Wenner. Tuo metu terminas turėjo tik perkeltinę prasmę, apibūdino socialiai įtakingų gėjų kliką, o ne organizuotą nusikalstamą grupuotę, sudarytą iš gėjų.

## Michael Ovitz skandalas

Po kurio laiko vietoje *aksominės mafijos* pradėta naudoti *gėjų mafija*, o populiarumą ši sąvoka įgijo po straipsnio žurnale „Spy“ 1995 m.

Dar labiau terminas išgarsėjo po 2002 m. „Vanity Fair“ žurnale išspausdinto interviu su Holivudo talentų agentu Michael Ovitz. Jis teigė, kad patiria spaudimą iš organizuotos gėjų grupės, kuri nori užtikrinti, kad Ovitzas daugiau niekada nebedirbtų Holivude. Kaip konkrečius gėjų mafijos atstovus, sudariusius sąmokslą nutraukti jo karjerą, Ovitzas įvardijo „Universal Studios“ prezidentą Ronald Meyer ir buvusį „The Walt Disney Company“ prezidentą Michael Eisner bei kitus.

## Populiariojoje kultūroje

Vienoje NBC televizijos situacijų komedijos „Will & Grace“ serijoje buvo pavaizduota tariama gėjų mafija, kurios bosas buvo dainininkas Eltonas Džonas.

## Nuorodos
* gaycitynews.com 
* Straipsnis LA weekly  
* M. Signorile straipsnis  
* e – online straipsnis
Sigita Burbienė

**Sigita Kazakevičiūtė-Burbienė** (g. 1954 m. gegužės 17 d. Vilniuje) – Lietuvos politinė bei visuomenės veikėja.

## Biografija
1961–1972 m. mokėsi Vilniaus S. Nėries vidurinėje mokykloje. 1972–1977 m. studijavo Vilniaus universiteto Ekonominės kibernetikos ir finansų fakultete (baigė su pagyrimu), ekonomistė statistikė.

1977–1990 m. Statistikos komiteto Gyventojų statistikos skyriaus vyresnioji ekonomistė. 1990–1992 m. Statistikos departamento prie LR Vyriausybės kultūros skyriaus viršininkės pavaduotoja, 1992 m. Ekonominių ryšių su užsieniu Statistikos skyriaus viršininkė.

1992–2004 m. LR Seimo narė, 1992–1996 m. Ekonomikos komiteto narė, 1996 m. pirmininkė. 2003–2004 m. Lietuvos socialdemokratų partijos frakcijos pirmininko pavaduotoja, nuo 2004 m. partijos frakcijos seniūno referentė Europos Sąjungos klausimams, frakcijos referentė. Būdama Seimo nare lankėsi Albanijoje, Austrijoje, Belgijoje, Bulgarijoje, Čekijoje, Danijoje, Didžiojoje Britanijoje, Estijoje, Graikijoje, Italijoje, Izraelyje, Latvijoje, Lenkijoje, Moldovoje, Norvegijoje, Prancūzijoje, Rusijoje, Slovakijoje, Suomijoje, Švedijoje, Šveicarijoje, Vengrijoje, Vokietijoje, Zimbabvėje ir kt.

2011–2015 m. Vilniaus miesto savivaldybės tarybos narė.

1989 m. kandidatė į Lietuvos komunistų partijos narius. Nuo 1990 m. Lietuvos demokratinės darbo partijos, nuo 1992 m. partijos Vilniaus tarybos narė, LDDP tarybos, prezidiumo narė. Nuo 2001 m. Lietuvos socialdemokratų partijos narė, LSDP tarybos narė, LSDP pirmininko pavaduotoja. Nuo 2001 m. Lietuvos moterų socialdemokračių sąjungos narė.

Tėvas – žurnalistas Vytautas Kazakevičius (1930–2018). Dukra Lina (g. 1976), sūnus Domininkas (g. 1978).

## Šaltiniai
Šimšė

**Šimšė** – Šiaulių miesto dalis, 2 km į rytus nuo miesto centro, abipus kelio į Radviliškį, dabartinės Vilniaus gatvės. Pavadinimas kilęs iš Šimšos upelio, ištekančio netoli Salduvės kalno ir tekančio rytiniu rajono pakraščiu į pietus.

## Etimologija

Pašimšė yra vandenvardinis vietovardis, kilęs iš Šimšos upelio, ištekančio netoli Salduvės kalno ir tekančio rytiniu rajono pakraščiu į pietus.

## Geografija

Šiaurėje ribojasi su Talkšos parku, rytuose su Salduvės parku ir Lepšiais, pietvakariuose su Zokniais, pietuose su Pabaliais, pietvakariuose su Pakartuvėmis, vakaruose su Kompeliu, buvusiu Rėžių kaimu ir Prūdelio tvenkiniu. Rajono pietuose 1867 m. nutiestas Liepojos–Romnų geležinkelis,

## Istorija

Rėžių kaimas (dabar likusi tik gatvelė šiuo pavadinimu) žinomas nuo 1526 m., kai jis ir jo gyventojai buvo padovanoti Šiaulių bažnyčiai. 1923 m. Šimšės priemiestis, kuriame gyveno 293 vyrai ir 280 moterų priskirtas Šv. Jurgio parapijai. XX a. tarpukariu veikė Šimšės malūnas.

Karų metu rajonas mažai nukentėjo, todėl dar yra išlikusių senų medinių trobelių. Po Antrojo pasaulinio karo pradėta masinė individulių gyvenamųjų namų statyba. 1970 m. pagal Vilniaus gatvę daugiabučių namų statybą pradėjo Zoknių aerodrome apsistojusių okupacinės kariuomenės aviacijos dalinių vadovybė savo karininkams. 1993 m. Rusijos kariuomenei pasitraukus iš Šiaulių butai šiuose namuose buvo pusvelčiui parduoti miesto gyventojams.

## Gyventojai

## Šaltiniai
Andrius Jurkūnas

**Andrius Jurkūnas** (g. 1976 m. gegužės 21 d. Kaune) – lietuvių krepšininkas.

Jurkūnas 2000 m. baigė NCAA Klemsono universitetą ir atvyko į Kauno „Žalgirį“, kuriame žaidė pusantro sezono. 2001 m. lapkričio pabaigoje pasirašė sutartį iki sezono pabaigos su Varšuvos „Polonia“ komandą. Po 2001–2002 metų sezono pasirašė kontraktą su Berlyno „ALBA“, bet klube patikrinus žaidėjo sveikatą jis buvo iškart atleistas. Galiausiai krepšininkas atvyko į Jeruzalės „Hapoel“, o pasibaigus sezonui tapo kiek silpnesnės Izraelio komandos Aškelono „Elitzur“ žaidėju, bet vėl buvo greitai atleistas ir sezoną baigė Austrijoje.

## Trenerio karjera

* 2013–2017: Solnoko „Olaj“ vyr. trenerio asistentas (Vengrija)
* 2020–2021: Kamensko „Prometey“ vyr. trenerio asistentas
* 2021- :Kėdainių „Nevėžio-Optibet“ vyr. trenerio asistentas

## Pasiekimai

* 1994 metų Europos jaunių čempionas
* 1996 metų Europos jaunimo čempionas
* 2001 metų Lietuvos čempionas
* 2007 metų Vengrijos čempionas

## Šaltiniai
Eritrėjos ir Etiopijos karas

**Eritrėjos ir Etiopijos karas** – konfliktas, vykęs tarp Etiopijos ir Eritėjos nuo 1998 m. gegužės iki 2000 m. birželio. Po to, kai 1991 m. Eritrėja išsikovojo nepriklausomybę nuo Etiopijos, liko kelios ginčytinos teritorijos. Abiejų šalių vyriausybės susitarė sukurti komisiją, kuri nustatytų galutinę sieną ginčytinose teritorijose. Ginčytinos teritorijos: Badmė, Tsorona-Zalambesa ir Burė. Tai vienas iš konfliktų Rytų Afrikoje.

Daugiausia ginčų kilo dėl Badmės lygumos. 1998 m. gegužės 6 d. Eritrėjos pasiųsti kariai įžengė į ginčytiną regioną ties Eritėjos ir Etiopijos šiaurine provincija Tigrajumi. Karius apšaudė vietiniai Tigrajo kariai ir policija. Eritrėja tvirtino, kad į regioną pasiųsti kariai taikiai kalbėtis. Vėliau pasiuntė mechanizuotus dalinius į Badmę, siekdama nubausti pasalą surengusius karius. Į Eritrėjos įsiveržimą Etiopija atsakė, paskelbdama totalų karą ir 1998 m. gegužės 12 d. mobilizuodama pajėgas Eritėjos puolimui.

Artilerijos ir tankų apsišaudymai greitai peraugo į intensyvius mūšius, kurie tęsėsi 4 savaites. Etiopija surengė oro antskrydžius puldama Eritrėjos sostinę Asmarą ir kitus miestus: Adi Keihą, Masavą, Asebą ir kt. O Eritrėja subombardavo šiaurinius Etiopijos miestus Adigratą ir Mekelę. Sausumos kariai kovojo trijuose frontuose. Galiausiai Eritrėjos kariai evakavosi iš ginčytinų teritorijų, o Etiopija užėmusi šias teritorijas paskelbė karo baigtį. Eritėja sutiko su paliaubomis, o vėliau ir taikos sutartimi.

Skirtingais duomenimis, Eritėja neteko nuo 20–50 tūkstančių karių, o Etiopija – nuo 60–123 tūkstančių.

## Šaltiniai
Olivia Newton-John

**Olivia Newton-John** (*AO*, *OBE* 1948 m. rugsėjo 26 d. Kembridže, Jungtinėje Karalystėje – 2022 m. rugpjūčio 8 d. Kalifornijoje, JAV) – australų dainininkė ir aktorė.

Savo karjerą pradėjo 1963 metais. Ji buvo laikoma aštuntojo dešimtmečio superžvaigžde. Olivia Newton-John dainavo įvairaus stiliaus dainas – pop, kantri, disko muzikos.

## Diskografija
* *Toomorrow* (Soundtrack), 1970
* *If Not For You*, 1971
* *Olivia*, 1972
* *Let Me Be There*, 1973
* *Long Live Love*, 1974
* *Have You Never Been Mellow*, 1975
* *Clearly Love*, 1975
* *Crystal Lady* (Compilation/ Japan), 1976
* *Come on over*, 1976
* *Don’t Stop Believin’*, 1976
* *Making a Good Thing Better*, 1977
* *Greatest Hit’s Vol. I, 1977
* *Totally Hot*, 1978
* *Grease* (Soundtrack), 1978
* *Xanadu* (Soundtrack), 1980
* *Love Performance* (live in Japan), 1981
* *Physical*, 1981
* *Greatest Hit’s Vol. II, 1982
* *Two Of A Kind* (Soundtrack), 1983
* *Soul Kiss*, 1985
* *The Rumour*, 1989
* *Warm and Tender*, 1990
* *Back To Basics*, 1992
* *Gaia*, 1995
* *Back With A Heart*, 1998
* *One Woman’s Live Journey* (live Atlantic City/USA), 2000
* *The Christmas Collection*, 2001
* *Magic* (Compilation USA), 2001 
* *Sordid Lives* (Soundtrack), 2001
* *The Definitive Collection, 2002
* *2* (Duette), 2002
* *Indigo: Women of Song, 2004
* *Gold (Compilation/ Doppel-CD), 2005
* *Stronger Than Before (Charity-CD/Hallmark USA), 2005
* *Grace and gratitude*, 2006 
* *Christmas Wish*, 2007
* *Olivia’s Live Hits*, 2008
 
## Filmografija
* *The Case, 1972, su [[Cliff Richard]]
* *Funny Things Happen Down Under*, 1965
* *Toomorrow*, 1970
* *Grease*, 1978, su [[John Travolta]]
* *Xanadu*, 1980, su [[Gene Kelly]]
* *Two of a Kind*, 1983
* *A Mom For Christmas, 1990 
* *A Christmas Romance, 1994
* *It’s My Party*, 1996
* *Sordid Lives*, 1999, su [[Bonnie Bedelia]]
* *The Wilde Girls, 2001

## Šaltiniai

## Nuorodos

* Oficiali svetainė
* Oficialus fanų klubo tinklalapis
* 

|-
Ropenis

**Ropenis** (*Pelecyphora*) – kaktusinių (*Cactaceae*) šeimos augalų gentis, kuriai priklauso rutulišką formą turintys kaktusai, augantys Meksikoje.

Gentyje yra dvi rūšys:
*Pentinuotasis ropenis (*Pelecyphora aselliformis*)
*Kankorėžinis ropenis (*Pelecyphora strobiliformis*)
Carpathian Forest

**Carpathian Forest** – black metal grupė iš Norvegijos.

## Biografija
Grupė susikūrė 1990.

## Diskografija
**Studijiniai įrašai**
* Through Chasm, Caves and Titan Woods (EP) – (1995)
* Black Shining Leather – (1998)
* Strange Old Brew – (2000)
* Morbid Fascination of Death – (2001)
* We’re Going to Hell for This (Compilation) – (2002)
* Defending the Throne of Evil – (2003)
* Skjend Hans Lik (Compilation) – (2004)
* We’re Going to Hollywood for This – Live Perversions (DVD) – (2004)
* Fuck You All!!!! – (2006)


File:W0818-Hellfest2013_CarpathianForest_RNattefrost_68213.JPG|Nattefrost.
File:W0819-Hellfest2013_CarpathianForest_Tchort_BloodPervertor_68268.JPG|Tchort & Blood Pervertor.
File:W0820-Hellfest2013_CarpathianForest_RNattefrost_Vrangsinn_Tchort_68280.JPG|Nattefrost, Vrangsinn & Tchort.
File:W0822-Hellfest2013_CarpathianForest_Tchort_68358.JPG|Tchort.
File:W0823-Hellfest2013_CarpathianForest_Vrangsinn_68401.JPG|Vrangsinn.



**Demo ir bootleg įrašai**
* Bloodlust & Perversion [Demo] – (1992)
* Journey through the Cold Moors of Svarttjern [Demo] – (1993)
* Bloodlust and Perversion [Bootleg] (contains Bloodlust & Perversion demo, Journey through the Cold Moors of Svarttjern demo and a rehearsal) – (1997)
* Live in Eternal Darkness [Bootleg] – (1999)

## Nuorodos
* Oficiali grupės svetainė 
* Carpathian Forest at metal-archives.com
Romas Leščinskas

**Romas Leščinskas** (g. 1953 m. kovo 20 d.) – Lietuvos ir Lazdijų rajono politinis bei visuomenės veikėjas.

## Biografija

1976 m. baigė Lietuvos žemės ūkio akademiją.

1990–1995 m. Lazdijų rajono tarybos deputatas, tarybos pirmininkas. 1995–1997 m. ir 2019–2023 m. Lazdijų rajono savivaldybės tarybos narys. 1995–1997 m. Lazdijų rajono savivaldybės meras.

1993 m. Tėvynės sąjungos (Lietuvos konservatorių) narys, 1993–1997 m. Lazdijų skyriaus pirmininkas.

|-

## Šaltiniai
Ariokarpas

**Ariokarpas** (*Ariocarpus*) – kaktusinių (*Cactaceae*) šeimos augalų gentis. Auga Meksikoje.

Gentyje yra šios rūšys:
*Agavinis ariokarpas (*Ariocarpus agavoides*) 
*Meksikinis ariokarpas (*Ariocarpus bravoanus*) 
*Keistasis ariokarpas (*Ariocarpus confusus*)
*Akmeninis ariokarpas (*Ariocarpus fissuratus*) 
*Kanopinis ariokarpas (*Ariocarpus kotschoubeyanus*) 
*Dubusis ariokarpas (*Ariocarpus retusus*) 
*Pleištinis ariokarpas (*Ariocarpus scaphirostris*)
*Tribriaunis ariokarpas (*Ariocarpus trigonus*)
Akmeninis ariokarpas

**Akmeninis ariokarpas** (*Ariocarpus fissuratus*) – kaktusinių (*Cactaceae*) šeimos augalas, kuris dėl savo neįprastis išvaizdos dažnai vadinamas **gyvuoju akmeniu**. Stiebas iki 15 cm aukščio, rutuliškas. Žiedai rausvai violetiniai, iki 5 cm skersmens.

Auga Meksikos šiaurinėje dalyje, JAV (Teksase).

;Sinonimai

* *Mammillaria fissurata* Engelm.
* *Roseocactus fissuratus* (Engelm.) A.Berger
* *Roseocactus intermedius* Backeb. & Kilian
## Šaltiniai
Dubusis ariokarpas

**Dubusis ariokarpas** (*Ariocarpus retusus*) – kaktusinių (*Cactaceae*) šeimos augalas. Stiebas rutuliškas, iki 25 cm aukščio. Žiedai balti, iki 4 cm skersmens. Purka geltona, o dulkinės tamsiai geltonos. Žiedas išauga iš augalo centro. 

Auga šiaurinėje Meksikos dalyje ant nuožulnių šlaitų. Vietiniai gyventojai šio kaktusos sulčių ekstraktą naudoja vaistams ir kaip gana stiprų haliucinogeninį narkotiką.

Dubusis ariokarpas – dažniausia ariokarpų genties rūšis, kurią augina kaktusininkai. Dauginamas sėklomis.
Kanopinis ariokarpas

**Kanopinis ariokarpas** (*Ariocarpus kotschoubeyanus*) – kaktusinių (*Cactaceae*) šeimos bedyglis augalas. Stiebas suploto rutulio formos, iki 7 cm skersmens. Didesnė stiebo dalis glūdi po žeme ir tik virš žemės matomas jo viršutinė dalis, panaši į mažą gumburėlį. Žiedai violetiškai raudoni. 

Auga Meksikos šiaurinėje dalyje.
Pleištinis ariokarpas

**Pleištinis ariokarpas** (*Ariocarpus scaphirostris*) – kaktusinių (*Cactaceae*) šeimos bedyglis ir gerai užsimaskuojantis augalas. Stiebas iki 9 cm skersmens, rutuliškos formos. Didesnė stiebo dalis glūdi po žeme, o virš jos tik išlindusi pati viršūnė. Žiedai rausvai violetiniai.

Rūšis paplitusi Meksikoje, labai nedidelėje teritorijoje. Retai auginamas ir kaktusininkų kolekcijose.
Tėvynės liaudies partija

**Tėvynės liaudies partija** – Lietuvos politinė partija.

## Istorija
Įkurta Vilniuje 1999 m. spalio 23 d. Iniciatoriai – Kovo 11-osios Akto signatarai, Seimo nariai, pasitraukę iš Tėvynės sąjungos: Laima Andrikienė, Irena Andriukaitienė, Vidmantas Žiemelis, taip pat Julius Adomaitis, Algimantas Aukštinaitis, Gerimantas Bakanas, Stanislava Bukartienė, Donatas Dudutis, Piotras Gerasimovičius, Virgaudas Juocevičius, Vytautas Juozapaitis, Jonas Ivanauskas, Vytas Kabašinskas, Giedrius Karsokas, Rimantas Kalibatas, Vaclovas Makūnas, Stasys Morkūnas, Zonė Nemanienė, Birutė Nenortaitė, Dainius Ožalas, Vytautas Plukas, Žilvinas Putramentas, Nijolė Ragauskienė, Nijolė Sabaitė-Razienė, Petras Skirmantas, Laima Svera, Juozas Šilanskas, Egidijus Tartilas, Rimantas Tumosa.

2000 m. Seimo rinkimuose partija negavo vietų Seime ir 2001 m. spalio 20 d. susijungusi su Lietuvos demokratų partija, Nepriklausomybės partija ir Lietuvos laisvės lyga tapo Lietuvos dešiniųjų sąjunga.

## Nuorodos
Tėvynės liaudies partijos interneto svetainė 2000 m.
Emomalis Rachmonas

**Emomalis Rachmonas** (gimė **Emomalis Šaripovičius Rachmonovas**, , g. 1952 m. spalio 5 d.) – Tadžikijos prezidentas nuo 1994 m. ir valstybės vadovas nuo 1992 m.

Gimė valstiečių šeimoje Dangaroje, Kulobo provincijoje. Baigė ekonomikos mokslus, kaip partijos sekretorius buvo paskirtas dirbti į kolūkį. Vėliau tapo gimtosios Dangaros tarybinio ūkio pirmininku, o 1990 m. buvo išrinktas į Tadžikijos SSR Aukščiausiosios Tarybą. 1992 m. buvo išrinktas jau nepriklausomos Tadžikijos Aukščiausiosios Tarybos pirmininku po to, kai pasitraukė prokomunistas Rachmonas Nabijevas.

1994 m. lapkričio 6 d. Rachmonas tapo pirmuoju Tadžikijos prezidentu, o lapkričio 16 d. buvo prisaikdintas. Po konstitucijos pakeitimo, 1999 m. lapkričio 6 d., surinkęs 97 % balsų, jis buvo perrinktas septynerių metų kadencijai. 2003 m. birželio 22 d. laimėjo referendumą, leisiantį jam kandidatuoti į prezidento postą dar dviem septynerių metų kadencijoms iš eilėms po to, kai 2006 m. baigsis ši kadencija.  2016 m. gegužės 25 d. laimėjo referendumą, kuris įteisino E. Rachmono neribojamumą dalyvauti šalies prezidento rinkimuose.

Vykdomąją Tadžikijos valdžią sudaro prezidentas kartu su Saugumo Taryba ir penkiais patarėjais.

Rachmonas išgyveno pasikėsinimą nužudyti, įvykusį 1997 m. balandį Hudžande ir du bandymus įvykdyti perversmą 1997 m. rugpjūtį bei 1998 m. lapkritį. 1997 m. birželį atliko piligrimo kelionę (hadžą) į Meką, o jaunystėje skaitė Zaratustros veikalus. Jis įtikino UNESCO paskelbti 2002–2003 m. trečiuoju tūkstantmečiu po Zaratustros gimimo, o savo knygoje „Tadžikai istorijos veidrodyje“ jis teigia, jog Zaratustra buvo tadžikas, kilęs iš Baktrijos.

Vedęs Azizmą Asadulajevą ir turi devynis vaikus. 2007 m. kovo pabaigoje per susitikimą su šalies inteligentija paskelbė sprendimą pakeisti savo pavardę pagal islamo ir nacionalines tradicijas, atsisakant rusiškos galūnės prie tėvo vardo.

## Išnašos
Actekis

**Actekis** (*Aztekium*) – kaktusinių (*Cactaceae*) šeimos augalų gentis. 1929 m. pirmą kartą buvo rastas mažasis actekis, o 1991 m. rasta ir antroji rūšis – stambusis actekis. Auga Meksikoje, Nuevo Leono valstijoje.

Gentyje yra dvi rūšys:
*Stambusis actekis (*Aztekium hintonii*)
*Mažasis actekis (*Aztekium ritteri*)
Eksklavas

**Eksklavas** () – atskirta valstybės teritorijos dalis. Skiriami:
* *visiški eksklavai* – pagrindinė šalies teritorija nesisieja su eksklavu
* *pusiau eksklavai* – nutolusią teritoriją galima pasiekti jūra.

Eksklavai mažina šalies integralumą, sunkina valdymą, didiną tautinę ir ekonominę atskirtį. Eksklavai, susidarius palankiai situacijai, gali atsiskirti nuo motininės valstybės ar būti užgrobti kitų šalių. Kad išlaikytų eksklavus savo įtakoje, pagrindinė valstybės dalis stengiasi visomis išgalėmis palaikyti santykius su jais (pvz., Rusijos ir Lietuvos konfliktas dėl vizų į Kaliningrado sritį). Visiškų eksklavų nėra daug, tuo tarpu pusiau eksklavų turi nemažai šalių.

## Svarbesni eksklavai
**Visiški**
* Nachičevanės respublika (Azerbaidžanas; atskirta Armėnijos)
* Ljivijos miestas (Ispanija; įsiterpęs į Prancūziją)
* Ferganos slėnyje nedideli Uzbekistano (pvz., Šahimardano), Tadžikistano ir Kirgizijos eksklavai
* Biusingeno miestas (Vokietija; įsiterpęs į Šveicariją)
* Barlė-Nasau savivaldybė (Belgija; įsiterpusi į Nyderlandus)
* Kalnų Karabachas (ginč. Armėnija; įsiterpęs į Azerbaidžaną)
**Daliniai**
* Kaliningrado sritis (Rusija; atskirta Lenkijos ir Lietuvos)
* Aliaska (JAV; atskirta Kanados)
* Kabindos provincija (Angola; atskirta Kongo DR)
* Temburongo rajonas (Brunėjus; atskirta Malaizijos)
* Dubrovnikų–Neretvos apskritis (Kroatija; atskirta Bosnijos ir Hercegovinos)
* Okusio rajonas (Rytų Timoras; atskirta Indonezijos)
* Musandamas (Omanas; atskirtas JAE)
* Seuta ir Melilja (Ispanija; įsiterpusios į Maroką)

## Lietuvos eksklavai

Sovietmečiu Lietuvos SSR teritorijai priklausė nedidelis Pagirių eksklavas Gudijoje. Pagal 1995 m. vasario 6 d. pasirašytą Lietuvos ir Baltarusijos valstybės sienos sutartį eksklavas su Pagirių viensėdžiu tapo Gudijos teritorijos dalimi, o tokio pat dydžio Baltarusijos teritorijos dalis buvo prijungta prie Lietuvos.

Lietuvoje yra keletas visiškų eksklavinių administracinių vienetų. Didžiausi yra Šiaulių, Panevėžio, Alytaus miestų savivaldybės, iš visų pusių apsupti jų rajonų savivaldybių. Gana nemažai jų yra seniūnijų tarpe, kai seniūniją turinti gyvenvietė yra apsupta pavaldžios apylinkių ar kaimiškosios seniūnijos.

Visiškas eksklavas seniūnijų tarpe yra Gabrieliškių kaimas, kuris įeina į Akmenynų seniūniją, nors iš visų pusių yra apsuptas Kalvarijos seniūnijos.

## Nuorodos
* Informacija apie Pagirių eksklavą
* Gabrieliškių eksklavas Wikimapia žemėlapyje

## Taip pat skaitykite
* Anklavas
Liepājas Metalurgs

**Liepojos „Metalurgs“** – Latvijos futbolo ir ledo ritulio klubas:
* FHK Liepājas Metalurgs – klubo futbolo komanda;
* HK Liepājas Metalurgs – klubo ledo ritulio komanda.
Žalgiriai (reikšmės)

**Žalgiriais** yra vadinami kaimai:

## Lietuva
* Skuodo rajone;
* Šilutės rajone;
* Tauragės mieste;
* Ukmergės rajone.

## Rusija

Kaliningrado srityje:
* Žalgiriai Krasnoznamensko rajone, buvusioje Pilkalnio apskrityje;
* Žalgiriai (Sadovojė) Oziorsko rajone;
* Žargiliai Polesko rajone;
* Žalgiriai (Antonovas) Pravdinsko rajone.

## Kitos reikšmės
* Žalgiris
* Tauragės Žalgirių gimnazija
* Žalgirių kaimo pelkininkų kolonija
* Žalgirių miškas
* Žalgirių paminklas partizanams
* Žalgirių paminklas Zubių sodybvietėje
* Žalgirių senosios kapinės
Sigitas Birgelis

**Sigitas Birgelis** (, g. 1961 m. birželio 6 d. Punske, Seinų apskrityje, Lenkijoje) – Lenkijos lietuvių poetas, fotografas ir vertėjas, knygų sudarytojas bei redaktorius, publicistas.

## Biografija
Baigęs Varšuvos žemės ūkio akademiją, įsikūrė Punske. Lenkijos lietuvių žurnalo „Aušra“ techninis redaktorius ir „Aušros“ leidyklos direktorius. Aktyviai dalyvauja visuomeninėje veikloje, yra Lenkijos lietuvių bendruomenės vicepirmininkas.

Sigito Birgelio poezija yra išversta į lenkų, baltarusių, vokiečių ir anglų kalbas. Kompozitorius Vytautas Juozapaitis jo eilėraščiams parašė kelias kompozicijas profesionaliems chorams ir muzikinį ciklą *Prisikėlė Tėvynė*.

## Bibliografija
Išleido poezijos rinkinius:

Yra išvertęs į lietuvių arba lenkų kalbas:
* Lenkų poeto M. Czajkowskio rinkinį *Jeruzalës pėdsakai* – Punsko „Aušros” leidykla, 1999; 
* L. Šimkutės poezijos rinkinį *Iš toli ir arti* – Punsko „Aušros” leidykla, 2003; 
* B. Jonuškaitės eilėraščių knygą *Vaikas pražilusiom akim* – Punsko „Aušros” leidykla, 2004;
* S. Gedos eilėraščių, išspausdintų rinkinyje *Śpiewy Jaćwingów* – Varšuva, 2002.

Kitos S. Birgelio knygos:

## Įvertinimas
* Sidabro ženklas „Už nuopelnus Lietuvai stojant į NATO ir ES“ – 2005.
* Lietuvos Respublikos Seimo medalis „Už nuopelnus“ – 2006.
* Garbės sidabro ženklas „Už nuopelnus“ – 2008.
* Jotvingių kryžiaus riterių ordino sidabro kryžius ir Honoris Causa vardas – 2008.
* 2017 m. Gabrielės Petkevičaitės-Bitės atminimo medalis „Tarnaukite Lietuvai“.
* 2018 m. VLKK apdovanojimas „Sraigė“ už lietuvių kalbos ir kultūros puoselėjimą Lenkijoje ir Lietuvoje, visuomenei skirtų kultūrinių ir literatūrinių renginių organizavimą.
* 2020 m. Ordino „Už nuopelnus Lietuvai“ Riterio kryžius.

## Nuorodos
* Informacija apie autorių
* Populiarūs eilėraščiai
Vox Maris

**Vox Maris** – regioninė muzikinė informacinė pramoginė radijo programa, transliuota 99 MHz dažniu FM bangų ruože 60 km spinduliu aplink Klaipėdą ir 96,8 MHz dažniu FM bangų ruože Vilniaus mieste. Transliuotojas – UAB „Focus media“, vadovas – Arūnas Vismantas.

„Vox maris“ kartu su draugais įkūrė Rolandas Bražinskas. Programos transliacija pradėta 2004 m. kovą Klaipėdoje. Studija buvo įsikūrusi miesto centre – Teatro aikštėje esančiame „Nesė pramogų banke“.

Nuo 2006 m. rugsėjo radijo stoties „Vox maris“ programa buvo transliuojama ir internetu.

Nuo 2007 m. sausio 24 d. iki 2009 m. „Vox maris“ programa buvo transliuojama ir Vilniuje, 96,8 MHz dažniu FM bangų ruože. Vilniaus studija buvo įsikūrusi „Nesė pramogų banko“ klube „Relax“. Abiejų miestų studijos buvo sujungtos nuolatiniu radijo tiltu.

2008 m. sausį pradėtos transliuoti trys internetinės „Vox maris“ grupės radijo programos:
* „Vox maris Rock music“ – roko muzika.
* „Vox maris Relax music“ – lyriška muzika.
* „Vox maris Club music“ – house, jazzy house, latino house, french house, lounge, electronica, electro ir pan. muzika.

Visų „Vox maris“ programų transliacija nutraukta 2009 m. pradžioje.

## Išnašos
Būdviečiai (reikšmės)

**Būdviečiais** vadinamos šios gyvenvietės:

## Lenkija
* Geldapės apskrityje.

## Lietuva
* Kalvarijos savivaldybėje:
** Akmenynų seniūnijoje:
*** Būdviečiai į vakarus nuo Akmenynų,
*** Būdvietėliai į rytus nuo Akmenynų,
** Liubavo seniūnijoje;
* Kėdainių rajone;
* Klaipėdos rajone;
* Kretingos rajone;
* Marijampolės savivaldybėje;
* Šakių rajone;
* Šilutės rajone;
* Tauragės rajone;
* Vilkaviškio rajone:
** Keturvalakių seniūnijoje,
** Pilviškių seniūnijoje,
** Pajevonio seniūnijoje.

## Rusija
* Malomožaiskojė (Būdviečiai) Kaliningrado srityje.
Niujorko Šv. Jono pranašo katedra

**Niujorko Šv. Jono pranašo katedra** () yra Niujorko Harleme, Amsterdamo aveniu. Tai pati didžiausia JAV katedra ir didžiausia pasaulio anglikonų bažnyčia. Ši bizantiškojo-romaninio stiliaus katedra buvo atidaryta 1892 metais, vėliau perstatyta neogotikiniu stiliumi. Ji yra pagrindinis bažnytinis šalpos bei lavinimosi centras Niujorke. Bažnyčia degė 2001 m. gruodžio 18 d.

## Nuorodos
* www.stjohndivine.org
Serbijos ir Juodkalnijos vyrų futbolo rinktinė

**Serbijos ir Juodkalnijos vyrų futbolo rinktinė** (1994–2002 metais ***Jugoslavijos nacionalinė rinktinė***) – buvusi futbolo komanda, atstovavusi Serbijai ir Juodkalnijai. Po 2006 m. iš jos suformuotos dvi rinktinės –  ir .

## Dalyvavimas pasaulio čempionatuose

 finalinio etapo grupės varžybose pralaimėjo ,  ir  rinktinėms ir užėmusi paskutinę vietą grupėje, į aštuntfinalį nepateko. Čempionate rinktinė į savo vartus praleido net 10 įvarčių, komandos žaidėjams buvo parodyta 12 geltonų ir 2 raudonos kortelės.

## Dalyvavimas Europos čempionatuose

## Treneriai
*Slobodan Santrač (1994 m. - 1998 m. liepa)
*Milan Živadinović (1998 m. rugpjūtis - 1999 m.)
*Vujadin Boškov (1999 m. - 2000 m. liepa)
*Ilija Petković (2000 m. rugpjūtis - 2001 m. sausis)
*Milovan Đorić (2001 m. vasaris - 2001 m. gegužės 6 d.)
*3-jų žmonių komisija: Dejan Savićević, Vujadin Boškov ir Ivan Ćurković (2001 m. gegužės 6 d. - 2001 m. gruodis)
*Dejan Savićević (2001 m. gruodis - 2003 m. birželis)
*Ilija Petković (2003 m. liepa - 2006 m. birželis)
Indiškasis lapainis

**Indiškasis lapainis** arba **agrastinis lapainis** (*Phyllanthus emblica*) – lapaininių (*Phyllanthaceae*) šeimos augalas, kuris dar vadinamasis **amalaka** (sanskritas), **amla** (hindi k.), **nelli** (tamilų kalba) ir kt.

Tai 8-10 m aukščio lapuotis medis. Kamienas netaisyklingos formos, šakos plačios, o žiedai žalsvai geltonos spalvos. 

Vaisiai subręsta rudenį, jie aitriai rūgštaus skonio. 100 gramų vaisiaus yra 720 mg C vitamino ir 900 mg C vitamino 100 gramų vaisiaus sulčių.

Vaisiai naudojami gydymui. Tai pagrindinis toniko čyavanprašo ingredientas. Pietų Indijos Andhra Pradešo valstijoje šis vaisius marinuojamas su druska, aliejumi ir prieskoniais. Taip pat jis naudojamas šampūnų ir aliejų plaukams gamyboje.

;Sinonimai
* *Cicca emblica* (L.) Kurz
* *Diasperus emblica* (L.) Kuntze
* *Dichelactina nodicaulis* Hance
* *Emblica arborea* Raf.
* *Emblica officinalis* Gaertn.
* *Phyllanthus glomeratus* Roxb. ex Wall.
* *Phyllanthus mairei* H.Lév.
* *Phyllanthus mimosifolius* Salisb.
* *Phyllanthus taxifolius* D.Don

## Galerija

Flowers of Phyllanthus emblica L. - Flickr - lalithamba.jpg|Žiedai
Indian gooseberry (Phyllanthus emblica syn Emblica officinalis) trunk at Jayanti, Duars, West Bengal W Picture 041.jpg|Kamienas
Indian gooseberry bark.jpg|Žievė
Indian gooseberry (Phyllanthus emblica syn Emblica officinalis) fruit with young leaves & flower buds at Jayanti, Duars, West Bengal W Picture 045.jpg|Vaisius ir jauni lapai
Berry shop.JPG|Vaisiai turguje
Izraelio vyrų futbolo rinktinė

**Izraelio vyrų futbolo rinktinė** (iki 1948 m. **Britų Palestinos rinktinė**) – Izraeliui atstovaujanti futbolo komanda.

## Istorija
Izraelio rinktinė, prieš tapdama UEFA nare, dalyvavo net 4 žemynų (Azijos, Afrikos, Pietų Amerikos ir Okeanijos) atrankiniuose turnyruose. Asociacija įkurta 1928 m. rugpjūtį britų mandatu, kaip Izraelio-Palestinos futbolo asociacija. 1934–1938 m. dalyvavo Palestinos/Izraelio Valstybės vardu. Tik 1948 m. įsikūrus Izraelio valstybei, atstovauja kaip atskira komanda. Rinktinė tapo Azijos čempione ir dar 3 kartus laimėjo kitų spalvų medalius. 1970 m. dalyvavo pasaulio čempionate, tačiau ten iš grupės turyro neišėjo. 1990 m. Izraelis atrankoje į pasaulio čempionatą žaidė Okeanijos atrankos turnyre, kur užėmė 1 vietą ir žaidė su Pietų Amerikos komanda – Kolumbija, kurios įveikti nepavyko.

## Dalyvavimas Azijos Tautų Taurės turnyre
* 1956–2 vieta
* 1960–2 vieta
* 1964 – **1 vieta**
* 1968–3 vieta
* nuo 1972 – *išstojo iš [[AFC]] ir dalyvauja [[UEFA]] organizacijos turnyre*

## Dalyvavimas Europos čempionatuose
* 1960 – 1992 – *nedalyvavo, nes iki 1994 m. nebuvo pilnateisė UEFA narė*
* 1996 – 2024 – *neįveikė atrankos*

## Dalyvavimas pasaulio čempionatuose

## Žymiausi žaidėjai
* Tal Ben-Haim
* Yossi Benayoun
* Eyal Berkovic
* Avi Cohen
* Gideon Damti
* Shiye Glazer
* Yehosua (Shiye) Feigenbaum
* Yaakov Hodorov
* Uri Malmilian
* Alon Mizrahi
* Eli Ohana
* Avi Ran
* David Primo
* Haim Revivo
* Ronny Rosenthal
* Yisha'ayahu Schvager
* Giora Speigel
* Mordechai Spiegler
* Nahum Stelmach
* Yitzhak Shum
* Yitzhak Visoker
* Yochanan Vollach
* Bonni Ginzburg

## Nuorodos
* Oficiali Izraelio futbolo asociacijos svetainė 
* Izraelio tarptautinės varžybos
Melsvasis klostenis

**Melsvasis klostenis** (*Armatocereus laetus*) – kaktusinių (*Cactaceae*) šeimos augalas.

Kaktusas medžio pavidalo, iki 6 m aukščio. Šakos iki 10 cm skersmens, su 6-8 briaunomis. Iš kiekvienos areolės išauga apie 12 iki 2 cm ilgio dyglių. Metiniai ūgliai segmetuoti ir parodo, kiek kaktusas užaugo per sezoną. Pražysta naktį. Žiedai apie 5 cm skersmens, su baltais vainiklapiais ir žalsvai raudonais taurėlapiais.

Auga Peru. Kaktusininkų kolekcijose auginamas retai, nes reikia daug erdvės.
Graikijos vyrų futbolo rinktinė

**Graikijos vyrų futbolo rinktinė** – Graikijos Respublikai atstovaujanti futbolo komanda. 2004 m. – Europos čempionai.

## Istorija
Rinktinė dalyvavo 1980 m. Europos ir 1994 m. pasaulio čempionatuose, bet reikšmingų laimėjimų nepasiekė. Ilgą laiką komanda buvo Europos vidutiniokė, tačiau 2001 m. prie komandos „vairo“ stojęs vokiečių treneris Otto Rehhagel sugebėjo įvesti komandoje drausmę ir pasiekti Europos čempionato triumfą. Jau atidarymo rungtynėse graikai visų nuostabai įveikė čempionato šeimininkus portugalus. Vėliau sužaidė lygiosiomis su Ispanija ir pralaimėjo Rusijai (tačiau tenkinančiu rezultatu). Atkrintamajame etape eliminavo tuometinius čempionus prancūzus, nugalėjo Čekijos rinktinę ir finale antrą kartą įveikė Portugaliją. Tačiau po šio triumfo sekė nesėkmė atrankoje į pasaulio čempionatą, kur Graikijos rinktinė užėmė grupėje tik 4 vietą.

2008 m. ir 2010 m. Oto Rehagelio auklėtiniai pateko į Europos ir pasaulio čempionatus, bet abiejuose neįveikė grupės etapo. Vėliau komandos treneriu tapo portugalas Fernando Santos. Jo vadovaujami graikai 2012 m. Europos čempionate pasiekė ketvirtfinalį, kuriame 4:2 pralaimėjo Vokietijai.

## Dalyvavimas Europos čempionatuose
* 1960 – *Neįveikė atrankos*
* 1964 – *Pasitraukė atrankos metu*
* 1968 – 1976 – *Neįveikė atrankos*
* 1980 – I etapas
* 1984 – 2000 – *Neįveikė atrankos*
* 2004 – **1 vieta**
* 2008 – I etapas
* 2012 – ketvirtfinalis
* 2016 – 2024 – *Neįveikė atrankos*

## Dalyvavimas pasaulio čempionatuose

## Garsiausi žaidėjai
* Mimis Domazos (1959)
* Mimis Papaioannou (1963)
* Antonis Antoniadis (1972)
* Dimitris Saravakos (1982)
* Nikos Machlas (1993)
* Nikos Dabizas (1994)
* Vassilis Tsiartas (1994)
* Demis Nikolaidis (1995)
* Grigorios Georgatos (1996)

## Europos čempionai
* Antonis Nikopolidis
* Kostas Chalkias
* Fanis Katergiannakis
* Traianos Dellas
* Yannis Goumas
* Yourkas Seitaridis
* Takis Fyssas
* Nikos Dabizas
* Stelios Venetidis
* Michalis Kapsis
* Costas Katsouranis
* Angelos Basinas
* Theodoros Zagorakis
* Pantelis Kafes
* Vassilis Lakis
* Vassilis Tsartas
* Giorgios Georgiadis
* Stelios Giannakopoulos
* Giorgos Karagounis
* Dimitrios Papadopoulos
* Zisis Vryzas
* Angelos Charisteas
* Demis Nikolaidis

## Nuorodos

* Graikijos futbolo federacijos svetainė
* Daugiausia sužaidę ir įvarčių įmušę žaidėjai
Jungtinių Tautų vėliava

**Jungtinių Tautų vėliava** () – vienas oficialių Jungtinių Tautų simbolių. Vėliava – ant stačiakampio formos žydros spalvos audeklo įkomponuotas baltos spalvos apskritas pasaulio žemėlapis su iš šonų esančiomis alyvų šakelėmis.

Žemėlapis simbolizuoja viso pasaulio tautas, alyvų šakelės – taiką.
Formulės 1 vėliavos

**[[F1|Formulės 1]] [[vėliava]]** – turintis tam tikrą reikšmę ženklas, rodomas pilotams važiuojantiems trasoje. Vėliavas rodo lenktynių maršalai.

## Vėliavų reikšmės
FIA yra pasirinkus spalvas pagal Pantone spalvų skalę ir nustačiusi jų reikšmes, dydį. Visos vėliavos yra 60 cm x 80 cm dydžio. Raudona ir vėliava gali būti ir didesnės – 77.74 cm x 100 cm.

## Nuorodos
* FIA tinklalapis
Mike Bibby

**Michael (Mike) Bibby** (g. 1978 m. gegužės 13 d. Cherry Hill, Naujasis Džersis) – JAV krepšininkas, žaidęs NBA. Vadinamas vienu geriausių lygos įžaidėjų.

Krepšininkas baigęs vidurinę mokyklą įstojo į Arizonos universitetą su kuriuo 1997 m. tapo NCAA čempionu, o po metų NBA naujokų biržoje buvo pakviestas antru numeriu. Jį pasirinko Vankuverio „Grizzlies“ klubas, kuriame krepšininkas žaidė 4 sezonus. Prieš 2002–2003 metų sezoną krepšininkas perėjo į Sakramento „Kings“. 2008 m. vasario mėn. M. Bibby buvo iškeistas Atlanta "Hawks" komandai. 2011 m. vasario 24 d. kartu su dar dviem žaidėjais buvo iškeistas Washington "Wizards" komandą. 2011 m. vasario 28 d., po dviejų sužaistų rungtynių Vašingtono klube, sumokėjo 6,2 mln. JAV dolerių ir išsipirko savo kontraktą. 2011 m. kovo 2 d. sudarė sutartį su Majamio komanda.

2011 m. gruodžio 11 d. pasirašė vienerių metų sutartį su New York "Knicks" klubu.

## Pasiekimai

* 1997 metų NCAA čempionas.

## Šaltiniai

## Nuorodos
* Oficiali svetainė
* Fanų tinklalapis 
* ESPN profilis: Mike Bibby
Torshaunas

**Torshaunas** (, ) – Farerų salų sostinė. Įsikūręs pietinėje Streimojaus salos dalyje, prie sąsiaurio.

Svarbiausi miesto objektai: Farerų parlamentas *Løgting*, esantis Tinganeso pusiasalyje, *Vaglið* – miesto aikštė, dvi apie 350 m kalvos, supančios miestą ir 1788 m. pastatyta Torshauno katedra.

## Istorija

Torshaunas įkurtas X a. 1940–1945 m. buvo okupuotas britų.

### Pavadinimo kilmė

Miesto pavadinimas kilęs nuo skandinavų griausmų dievo Toro vardo.

## Klimatas

## Sportas

### Futbolas
* B36 Tórshavn – futbolo klubas;
* HB Tórshavn – futbolo klubas;
* FC Hoyvík – futbolo klubas;
* „Gundadalur“ stadionas, talpantis 5 tūkst. žiūrovų.

## Šaltiniai

## Nuorodos
* savivaldybės tinklapis
Žvakidis

**Žvakidis** (*Cephalocereus*) – kaktusinių (*Cactaceae*) šeimos augalų gentis, kuriai priklauso cilindriškos išvaizdos, lėtai augantys kaktusai. Paplitę Meksikoje.

Rūšys:
* *[[Cephalocereus chrysacanthus]]*
* Karūnuotasis žvakidis (*Cephalocereus hoppenstedtii*)
* *[[Cephalocereus nobilis]]*
* Žilasis žvakidis (*Cephalocereus senilis*)
ir kt.
Echinopsis

**Echinopsis** (*Echinopsis*) – kaktusinių (*Cactaceae*) šeimos augalų gentis, kuriai priklauso medžius primenantys ir rutuliškos formos kaktusai. Auga Pietų Amerikoje.

Gentyje yra 128 rūšys:
*Vorinis echinopsis (*Echinopsis arachnacantha*)
*Atakaminis echinopsis (*Echinopsis atacamensis*)
*Blyškusis echinopsis (*Echinopsis candicans*)
*Čilinis echinopsis (*Echinopsis chiloensis*)
*Stambiabriaunis echinopsis (*Echinopsis macrogona*)
*Speniuotasis echinopsis (*Echinopsis mamillosa*)
*Kvaitulinis echinopsis (*Echinopsis pachanoi*)
*Plikasis echinopsis (*Echinopsis subdenudatus*)
ir kt.
Juozas Vaičiulis

**Juozas Vaičiulis** (g. 1956 m. rugpjūčio 30 d. Svetlicoje) – Lietuvos, Marijampolės savivaldybės ir Kalvarijos savivaldybės politinis bei visuomenės veikėjas.

## Biografija
1974 m. baigė Alytaus politechnikumą, 1983 m. Lietuvos žemės ūkio akademiją, įgijo inžinieriaus energetiko specialybę.

1974–1992 m. Sūduvos kolūkio elektrikas technikas, 1992–1995 m. Žemės ūkio bendrobės „Gulbinas“ vyr. energetikas. 1995–1998 m. Marijampolės rajono savivaldybės vicemeras, 1998–2000 m. Marijampolės rajono savivaldybės meras.

2000–2004 m. AB „Lietuvos žemės ūkio bankas“, jį privatizavus AB „Bankas NORD/LB Lietuva“ Marijampolės skyriaus valdytojas. 2004 m. asmeninio ūkio valdytojas. 2005 m. Marijampolės savivaldybės kontrolierius, Savivaldybių kontrolierių asociacijos valdybos pirmininko pavaduotojas, Marijampolės apskrities koordinatorius.

1991–1995 m. Marijampolės rajono tarybos deputatas, 1995–2000 m. Marijampolės rajono savivaldybės tarybos narys, 2000–2003 m. Kalvarijos savivaldybės tarybos narys, 2003–2007 m. ir 2007 m. (mandato atsisakė) Marijampolės savivaldybės tarybos narys.

Nuo 1992 m. dalyvauja Lietuvos krikščionių demokratų partijos veikloje, LKD Marijampolės skyriaus pirmininkas.

Nuo 1997 m. Pasaulinės etikos ir ekonomikos mokyklos Lietuvoje prezidentas. Nuo 1997 m. dalyvauja tarptautiniame projekte „Vaiko tėviškės namai“ Marijampolės savivaldybės Avikilų kaime. Siekdamas istorinio teisingumo rėmė istorinio filmo „Vienui vieni“ apie žuvusį legendinį Lietuvos partizaną Juozą Lukšą-Daumantą pastatymą.

Žmona Lilija, vaikai Povilas, Lukas, Monika.

## Nuorodos
* 2008 m. Lietuvos Respublikos Seimo rinkimai.

## Išnašos
Samsonas

**Samsonas** ( tar. Šimšon vert. atspindintis Saulę) žydų mitologijoje – paskutinis Izraelio teisėjas, aprašytas Teisėjų knygoje. Pasak jos, Samsonas, kurio žmoną filistietis uošvis atidavė kitam, ėmęs keršyti visiems filistiečiams. Buvo nazarėjus, pašvęstas Dievo tarnybai dar motinos įsčiose. Pasižymėjo neregėta jėga kaip graikų Heraklis – vienas pats įveikė liūtą imtynėse, nugalėjo visą armiją ir nugriovė pastatą. Samsono jėgos šaltinis buvo jo plaukai, kuriuos kirpti draudė nazarėjo įžadas. Apgaule nukirpus Samsono plaukus, jėgos jį apleidusios.

## Nuorodos
* Samsono istorija Teisėjų knygoje
Hermann Tilke

**Hermanas Tilkė** (, g. 1954 m. gruodžio 31 d. Olpe miestelyje, Vokietijoje) – vokiečių autotrasų architektas.

## Karjera
80-siais lenktyniavo serijiniais automobiliais Vokietijos trasose, daugiausia senojoje Nürburgring-Nordschleife.

## Architekto karjera
1984 m. įkūrė įmonę *Tilke Engineering*. Sritys: architektūra, visuomeniniai inžinieriniai ir elektroninės inžinierijos sprendimai, skirti (daugiausiai) auto- ir motosportų projektų įgyvendinimams. Vienas iš pirmųjų stambesnių įgyvendintų projektų – A1 Ring trasos Austrijoje modernizavimas.
Vėliau įgyvendino Formulės 1 ir kitoms šiose trasose vykstančioms lenktynėms trasų projektus skirtus:
* 1998 m. Sepang trasa, Malaizija
* 2004 m. Sakhir trasa, Bahreinas
* 2004 m. Shanghai trasa, Kinija
* 2005 m. Istanbul Park trasa, Turkija
* 2005 m. Bucharest Ring trasa, Rumunija
* 2005 m. Fuji trasa, Japonija
* 2008 m. Marina Bay Street Circuit (Singapūras)

Suprojektavo Korean International trasą, kurią dar planuojama statyti. Joje numatoma organizuoti Korėjos Grand Prix 2010 m.

Taip pat dalyvavo Hockenheimring ir Fuji trasų naujų modernizavimo sprendimų projektuose. Taip pat rūpinasi Cataluniya, Monza, Silverstone ir kitų trasų atnaujinimo darbais.

## Nuorodos
* Tilke Engineering
Kaljao

**Kaljao** (, ) – miestas centrinėje Peru Kostoje, Limos uostamiestis. Sudaro regioną ir jame esančią vienintelę Konstitucinę Provinciją. Įeina į Limos metropolinę teritoriją.

## Istorija
Kaljao įkurtas 1537 m., praėjus dvejiems metams po Limos įkūrimo. Netrukus tapo vienu iš svarbiausių Amerikos uostų Ramiojo vandenyno pakrantėje. Per Kaljao uostą buvo gabenami kroviniai iš visos Peru Vicekaralystės. 1746 m. miestas smarkiai nukentėjo nuo cunamio ir žemės drebėjimo. 1836 m. miestui suteiktos išskirtinės sąlygos – sudaryta atskira provincija. 1857 m. prezidentas Ramón Castilla miestui suteikė Konstitucinės Provincijos (*Provincia Constitucional*) statusą. Nepaisant to, miestas išliko labai priklausomas nuo Limos. 1866 m. gegužės 2 d. įvyko Kaljao mūšis, tarp pozicijas siekusių susigrąžinti ispanų ir peruiečių. 2002 m. prezidentas Alejandro Toledo sudarė Kaljao regioną.

## Sportas
* Academia Deportiva Cantolao – futbolo klubas; rungtyniavo aukščiausioje šalies lygoje.
* Sport Boys – futbolo klubas; rungtyniavo aukščiausioje šalies lygoje.
: Namų rungtynes žaidžia *Migelio Grau* stadione (), talpinančiame 17 tūkst. žiūrovų.

## Apygardos
Kaljao miestas suskirstytas į 6 apygardas (*distrito*), kurias valdo alkaldai (*alcaldos*).
* Beljavista
* Kaljao (žemutinis miestas)
* Karmen de la Legva Reinosas
* La Perla
* La Punta
* Ventanilija

Miestui taip pat priklauso gretimos San Lorenso, El Frontono ir Kavinsaso salos.

## Išsidėstymas ir ekonomika
Miestas susikūrė aplink La Puntos pusiasalį. Miesto istorinis centras – *Castillo de Real Felipe* tvirtovė stovi priešais krantinę. Krantinėje įsikūręs jūrų uostas ir karinio laivyno bazė. San Lorenso saloje taip pat yra karinė bazė, o El Frontono saloje seniau buvo kalėjimas. Kavinsaso saloje veisiasi jūrų paukščiai. Mieste yra Kaljao universitetas.

Per Kaljao uostą vykta 75 % šalies importo ir 25 % eksporto. Spalvotosios metalurgijos, tekstilės, chemijos, žuvies, laivų statybos pramonė. Yra tarptautinis oro uostas.

## Šaltiniai

## Nuorodos
* Oficiali svetainė 
* Kaljao universitetas
Liuteinas

**Liuteinas** – vienas iš natūralių karotenoidų, kurių gamtoje yra apie 600. Jis yra aptinkamas žaliose lapinėse daržovėse – špinatuose, kopūstuose ir kt. Liuteiną organizmas naudoja kaip antioksidantą bei mėlyną šviesą absorbuojantį pigmentą.

Liuteinas yra lipofilinė molekulė ir todėl netirpsta vandenyje. Dėl ypatingos molekulinės struktūros liuteinas pasižymi šviesą sugeriančiomis savybėmis. Jį sudaranti grandinė yra jautri šviesos arba karščio sukeltam oksidaciniam degradavimui bei yra chemiškai nestabili rūgštyje.

## Šaltiniai
Daug liuteino turi žalios lapinės daržovės, kiaušinio trynys, tamsios spalvos vaisiai.

## Savybės
Šis ksantofilas, kaip ir į jį panašus zeksantinas, iš pradžių buvo naudojamas kaip natūralus dažiklis dėl jo raudonai – oranžinės spalvos. Liuteinas sugeria mėlyną šviesą ir todėl atrodo geltonas kai jo koncentracija maža, ir raudonai – oranžinis, kai jo koncentracija didelė. 
Liuteinas anksčiau buvo naudojamas ruošiant lesalą viščiukams, kad broilerių oda būtų geltonesnė. Taip buvo daroma todėl, kad vartotojų apklausos parodė, kad jiems geltona vištienos odos spalva atrodė patrauklesnė nei balta.
Liuteinas nėra naudojamas kaip dažiklis kituose maisto produktuose, kadangi jo stabilumas yra nedidelis.

### Funkcijos
Tyrimai parodė, kad liuteinas koncentruojasi tam tikroje makulos dalyje, atsakingoje už centrinį regėjimą. Hipotezė teigia, kad tokia natūrali liuteino koncentracija šioje vietoje yra todėl, kad liuteinas saugo nuo oksidacinio streso ir stiprios šviesos. Tyrimai rodo, kad yra tiesioginis ryšys tarp suvartojamo liuteino kiekio ir akies pigmentacijos. Be to, kai kurios studijos pademonstravo, kad makulos pigmentacijos padidėjimas sumažina su amžiumi susijusios makulos degeneracijos galimybę.

### Poreikis
Nuo 1996 metų liuteinas imtas pardavinėti ir kaip maisto papildas. Kol kas nėra nustatyta rekomenduojama liuteino dienos norma, tačiau teigiamas jo poveikis yra pastebimas vartojant 6 miligramus per dieną.

### Perdozavimas
Vienintelė žinoma liuteino perdozavimo pasekmė yra odos pageltimas (karotenodermija). Taip atsitinka ir perdozavus beta – karoteno.

### Komercinė vertė
Maisto papildų, turinčių liuteino, rinka sparčiai plečiasi. Rinkos vertė JAV 1999 metais siekė apie 64 mln. dolerių, o 2004 metais išaugo iki 139 mln. Dauguma liuteino gamintojų gamina liuteino esterį, o gryną liuteiną – tik keli, kadangi gryno liuteino gamybos iš serenčių technologijos yra apsaugotos patentais.

Lietuvoje taip pat pastaruoju metu atsirado maisto papildų akims, sudėtyje turinčių liuteino.

## Šaltiniai
Miglinėlis

**Miglinėlis** (*Copiapoa*) – kaktusinių (*Cactaceae*) šeimos augalų gentis, paplitusi Čilės šiaurinėje dalyje priekrančių dykumose. Kaktusai koloniškos ar cilindriškos išvaizdos.

Gentyje yra 26 rūšys:
*Pilkasis miglinėlis (*Copiapoa cinerea*)
*Kokvimbinis miglinėlis (*Copiapoa coquimbana*)
*Žeminis miglinėlis (*Copiapoa hypogea*)
*Krainco miglinėlis (*Copiapoa krainziana*)
*Smulkusis miglinėlis (*Copiapoa laui*)
*Ežinis miglinėlis (*Copiapoa serpentisulcata*)
*Ilgadyglis miglinėlis (*Copiapoa taltalensis*)
*Storadyglis miglinėlis (*Copiapoa uhligiana*)
ir kt.
Paita

**Paita** () – miestas šiaurės vakarų Peru, Piuros regione, 57 km į šiaurės vakarus nuo Piuros; uostamiestis Ramiojo vandenyno pakrantėje. Provincijos centras.

Miestas išsidėstęs prie Čiros upės žiočių, nedideliama pusiasalyje, Paitos įlankos pakrantėje. 1578–1588 m. Paita buvo ispanų administracinis centras šiaurės vakarų Peru. Tačiau dėl dažnų britų piratų ir korsarų antpuolių, administracija perkelta į Piurą. Mieste gimė Simono Bolivaro žmona Manuela Sáenz. 1875 m. nutiestas geležinkelis tarp Piuros ir Paitos, tačiau karo su Čile metu sugriautas ir vėl atstatytas 1884 m. Šiuo metu Paita – 5 pagal svarbą šalies uostas. Naftos eksportas. Chemijos pramonė. Žvejyba. Poilsis vandenyno pakrantėje.

## Šaltiniai